తెలంగాణలో మహిళా తహసీల్దార్ దారుణహత్య WATCH LIVE TV
రియోలో తొలి స్వర్ణం అమెరికాదే!
రియో ఒలింపిక్స్‌లో తొలి పసిడి పతకం సాధించిన ఘనతను అమెరికాకు చెందిన ఓ టీనేజ్ షూటర్ సొంతం చేసుకుంది..
TNN | Updated:
Aug 7, 2016, 11:57AM IST
రియో ఒలింపిక్స్‌లో తొలి స్వర్ణ పతకాన్ని అమెరికాకు చెందిన టీనేజ్ షూటర్ గిన్నీ త్రాషెర్ సొంతం చేసుకుంది. మహిళల 10 మీటర్ల ఎయిర్ రైఫిల్ విభాగంలో 19 ఏళ్ల గిన్నీ 208 పాయింట్లు సాధించి బంగారు పతకం కైవసం చేసుకోగా.. చైనాకు చెందిన డు లీ 207 పాయింట్లతో రజత పతకంతో సరిపెట్టుకోవాల్సి వచ్చింది. చైనాకే చెందిన యి సిల్లింగ్ కాంస్య పతకాన్ని గెలుపొందింది. ఒలింపిక్ ఫైనల్స్‌లో రికార్డు నెలకొల్పి మరీ గిన్నీ స్వర్ణం గెలవడం విశేషం. పతకం గెలిచే క్రమంలో 2004 ఏథెన్స్ ఒలింపిక్ పోటీల్లో బంగారు పతకం సాధించిన డు లీతోపాటు 2012 లండన్ ఒలింపిక్స్‌లో స్వర్ణ పతకాన్ని సాధించిన యి సిల్లింగ్‌ను వెనక్కి నెట్టడం విశేషం. గిన్నీ స్వర్ణం సాధించడంతో పతకాల పట్టికలో అమెరికాలో మూడో స్థానంలో నిలిచింది. ఇప్పటి వరకూ రెండు స్వర్ణాలు, 1 కాంస్య పతకంతో ఆస్ట్రేలియా అగ్రస్థానంలో ఉండగా, రెండు పసిడి పతకాలు సాధించిన హంగేరి ద్వితీయ స్థానంలో ఉంది.